CELEX: E2014C0302
Language: et
Date: 2014-07-16 00:00:00
Title: EFTA järelevalveameti otsus nr 302/14/COL, 16. juuli 2014 , millega üheksakümne üheksandat korda muudetakse riigiabi valdkonna menetlus- ja sisulisi eeskirju, muutes teatavaid riigiabi suuniseid [2015/95]

22.1.2015   
            
            
               ET
            
            
               Euroopa Liidu Teataja
            
            
               L 15/103
            
         EFTA JÄRELEVALVEAMETI OTSUS
   nr 302/14/COL,
   16. juuli 2014,
   millega üheksakümne üheksandat korda muudetakse riigiabi valdkonna menetlus- ja sisulisi eeskirju, muutes teatavaid riigiabi suuniseid [2015/95]
   EFTA JÄRELEVALVEAMET (edaspidi „järelevalveamet”),
   VÕTTES ARVESSE Euroopa Majanduspiirkonna lepingut (edaspidi „EMP leping”), eriti selle artikleid 61–63 ja protokolli nr 26,
   VÕTTES ARVESSE EFTA riikide vahelist lepingut järelevalveameti ja kohtu asutamise kohta (edaspidi „järelevalveameti- ja kohtuleping”), eriti selle artikli 5 lõike 2 punkti b, artiklit 24 ja nimetatud lepingu protokolli nr 3 I osa artiklit 1,
   Ning arvestades järgmist:
   Järelevalve- ja kohtulepingu artikli 24 kohaselt jõustab järelevalveamet EMP lepingu riigiabi käsitlevad sätted.
   Järelevalve- ja kohtulepingu artikli 5 lõike 2 punkti b kohaselt annab EFTA järelevalveamet välja teateid või suuniseid EMP lepingus käsitletud küsimuste kohta, kui kõnealuse lepingu või järelevalve- ja kohtulepinguga on nii ette nähtud või kui järelevalveamet peab seda vajalikuks.
   21. mail 2014 võttis Euroopa Komisjon vastu teatise, millega muudetakse järgmisi komisjoni teatisi: ELi suunised riigiabieeskirjade kohaldamiseks seoses lairibavõrkude kiire kasutuselevõtuga, aastate 2014–2020 regionaalabi suunised, filmidele ja muudele audiovisuaalteostele antava riigiabi suunised, riskifinantseerimisinvesteeringute edendamiseks antava riigiabi suunised ning lennujaamadele ja -ettevõtjatele antava riigiabi suunised (1). Muudatuste eesmärk on viia erinevate riigiabisuuniste läbipaistvussätted omavahel vastavusse ja lihtsustada kehtivaid eeskirju.
   Kõnealune teatis on oluline ka Euroopa Majanduspiirkonna jaoks.
   EMP riigiabi eeskirjade ühetaoline kohaldamine tuleb tagada kogu Euroopa Majanduspiirkonnas kooskõlas EMP lepingu artiklis 1 sätestatud ühtsuse tagamise eesmärgiga.
   EMP lepingu XV lisa peatüki „ÜLDIST” II punkti kohaselt peab järelevalveamet pärast komisjoniga konsulteerimist vastu võtma uued eeskirjad, mis on kooskõlas Euroopa Komisjoni vastuvõetud õigusaktidega,
   OLLES KONSULTEERINUD Euroopa Komisjoniga,
   OLLES kõnealusel teemal KONSULTEERINUD EFTA riikidega 30. juunil 2014 saadetud kirja kaudu,
   ON VASTU VÕTNUD KÄESOLEVA OTSUSE:
   Artikkel 1
   Riigiabi valdkonnas kohaldatavaid sisulisi eeskirju muudetakse järgmiselt.
   Artikkel 2
   Käesoleva otsusega asendatakse järgmised punktid:
   
               —
            
            
               riigiabi eeskirjade kohaldamise suunistes seoses lairibavõrkude kiire kasutuselevõtuga (2) asendatakse punkti 74 alapunkti j kaks esimest lauset;
            
         
               —
            
            
               aastate 2014–2020 regionaalabi suunistes (3) asendatakse punkt 135;
            
         
               —
            
            
               filmidele ja muudele audiovisuaalteostele antava riigiabi suunistes (4) asendatakse punkti 51 alapunkt 7;
            
         
               —
            
            
               lennujaamadele ja -ettevõtjatele antava riigiabi suunistes (5) asendatakse punktid 162 ja 163
            
         järgmise tekstiga:
   „EFTA riigid tagavad järgmise teabe avaldamise ülevaatlikul riigiabi veebisaidil riiklikul või piirkondlikul tasandil:
   
               —
            
            
               heakskiidetud abikava või üksikabi andmiseks vastu võetud otsuse ja selle rakendussätete täistekst või link sellele,
            
         
               —
            
            
               abi andva(te) asutus(t)e nimi,
            
         
               —
            
            
               individuaalsete abisaajate nimed, igale abisaajale antava abi liik ja summa, abi andmise kuupäev, ettevõtja liik (VKE/suurettevõtja), piirkond, kus abisaaja asub (statistiliste piirkondade 2. tasandil) (6) ja peamine majandussektor, milles ettevõtja tegutseb (NACE grupi tasandil) (7).
            
         Sellest nõudest võib loobuda alla 500 000 euro suuruse üksikabi puhul. Maksusoodustusena antava abi korral võidakse teave üksikabi summade kohta (8) esitada järgmiste järkude kujul (miljonites eurodes): [0,5–1], [1–2], [2–5], [5–10], [10–30], [30 ja enam].
   Sellise teabe peab avaldama pärast abi andmise otsuse tegemist, seda peab säilitama vähemalt kümme aastat ja see peab olema üldsusele piiranguteta kättesaadav (9). EFTA riikidelt ei nõuta eespool nimetatud teabe avaldamist enne 1. juulit 2016 (10).
   Artikkel 3
   1.   Käesoleva otsusega muudetakse aastate 2014–2020 regionaalabi suuniseid ja regionaalabi kavadele kehtestatud tingimusi järgmiselt:
   
               —
            
            
               aastate 2014–2020 regionaalabi suunistest jäetakse välja punkt 169, kaasa arvatud seiretingimus;
            
         
               —
            
            
               aastate 2014–2020 regionaalabi suunistest jäetakse välja IV lisa.
            
         2.   Juba heaks kiidetud regionaalabikavade puhul, mis on kooskõlas aastate 2014–2020 regionaalabi suunistega, sealhulgas eelnimetatud suuniste punktis 169 sätestatud seiretingimusega, loobutakse seiretingimusest. Sellest tulenevalt jäetakse välja 18. juuni 2014. aasta otsuse 225/14/COL (milles käsitletakse piirkondlikult diferentseeritud sotsiaalkindlustusmaksu aastateks 2014–2020) punkt 65.
   Artikkel 4
   Käesoleva otsusega muudetakse riskifinantseerimisinvesteeringute edendamiseks antava riigiabi suuniseid (11) järgmiselt:
   
               —
            
            
               punkti 166 alapunktis v
               
                           —
                        
                        
                           
                              asendatakse„Kõnealusest nõudest võib loobuda VKEde puhul, millel ei ole äritegevuse käigus toimunud mingit müüki ühelgi turul ja lõplikku abisaajatest ettevõtjasse tehtud väiksemate kui 200 000 euro suuruste investeeringute puhul;”
                        
                     
                           —
                        
                        
                           
                              järgmisega:„Kõnealusest nõudest võib loobuda VKEde puhul, millel ei ole äritegevuse käigus toimunud mingit müüki ühelgi turul, ja lõplikuks abisaajaks olevasse ettevõtjasse tehtud väiksemate kui 500 000 euro suuruste investeeringute puhul;”
                        
                     
         
               —
            
            
               punkti 166 alapunktis vi
               
                           —
                        
                        
                           
                              asendatakse„saadud fiskaaleelise summa, kui see ületab 200 000 eurot. Sellist summat saab anda 2 miljoni euro suuruste osade kaupa.”
                        
                     
                           —
                        
                        
                           
                              järgmisega:„saadud maksueelise summa, kui see ületab 500 000 eurot. Sellise summa võib välja maksta järgmise suurusega osade kaupa (miljonites eurodes): [0,5–1], [1–2], [2–5], [5–10], [10–30], [30 ja enam].”;
                        
                     
         
               —
            
            
               ning punkti 166 lõppu lisatakse järgmine tekst:
               
                  „EFTA riikidelt ei nõuta eespool nimetatud teabe esitamist enne 1. juulit 2016 (12).
               
            
         Artikkel 5
   Käesoleva otsusega lisatakse järgmine tekst:
   
      „Abikavade puhul, mis on grupierandi määruse reguleerimisalast välja arvatud üksnes nende suure eelarve tõttu, hindab järelevalveamet nende kokkusobivust üksnes hindamiskava alusel.”
   
   
               —
            
            
               lairibavõrkude kiirest kasutuselevõtust tingitud riigiabieeskirjade kohaldamise suuniste punkti 49 lõppu;
            
         
               —
            
            
               aastate 2014–2020 regionaalabi suuniste punkti 138 lõppu;
            
         
               —
            
            
               lennujaamadele ja -ettevõtjatele antava riigiabi suuniste punkti 167 lõppu;
            
         
               —
            
            
               riskifinantseerimisinvesteeringute edendamiseks antava riigiabi suuniste punkti 172 lõppu.
            
         Artikkel 6
   Ainult ingliskeelne tekst on autentne.
   
      Brüssel, 16. juuli 2014
      
         
            EFTA järelevalveameti nimel
         
         Oda Helen SLETNES
         
            eesistuja
         
         Helga JÓNSDÓTTIR
         
            kolleegiumi liige
         
      
   
   
      (1)  ELT C 198, 27.6.2014, lk 30.
   
      (2)  ELTs veel avaldamata. Kättesaadav järgmiselt veebilehelt: http://www.eftasurv.int/media/state-aid-guidelines/Part-IV---Application-of-state-aid-rules-in-relation-to-rapid-deployment-of-broadband-networks.pdf
   
      (3)  ELTs veel avaldamata. Kättesaadav järgmiselt veebilehelt: http://www.eftasurv.int/media/state-aid-guidelines/Part-III---Guidelines-on-regional-State-Aid-for-2014-2020.pdf
   
      (4)  ELTs veel avaldamata. Kättesaadav järgmiselt veebilehelt: http://www.eftasurv.int/media/state-aid-guidelines/Part_IV_-_State_aid_for_films_and_other_audiovisual_works.pdf
   
      (5)  ELTs veel avaldamata. Kättesaadav järgmiselt veebilehelt: http://www.eftasurv.int/media/state-aid-guidelines/Part-IV---Aviation-Guidelines.pdf
   
      (6)  Mõiste „statistiline piirkond” asemel kasutatakse komisjoni vastavates suunistes lühendit „NUTS”. NUTS on lühend nimetusest „Nomenclature of Territorial Units for Statistics” („statistiliste territoriaalüksuste liigitus”), mis on esitatud Euroopa Parlamendi ja nõukogu 26. mai 2003. aasta määruses (EÜ) nr 1059/2003, millega kehtestatakse ühine statistiliste territoriaalüksuste liigitus (NUTS) (ELT L 154, 21.6.2003, lk 1). Määrust ei ole EMP lepingusse inkorporeeritud. Ent selleks, et jõuda ühiste määratlusteni olukorras, kus nõudlus piirkonna tasandi statistikaandmete järele järjest kasvab, on Euroopa Liidu Statistikaamet (Eurostat) ning kandidaatriikide statistikaametid ja EFTA riigid kokku leppinud, et statistilised piirkonnad määratakse kindlaks samamoodi, nagu see on tehtud NUTSis.
   
      (7)  Välja arvatud ärisaladused ja muu konfidentsiaalne teave nõuetekohaselt põhjendatud juhtudel ja järelevalveameti nõusolekul (vt järelevalveameti suunised ametisaladuse kohta riigiabi otsustes (ELT L 154, 8.6.2006, lk 27, ja EMP kaasanne nr 29, 8.6.2006, lk 1)).
   
      (8)  Avaldada tuleb maksimaalselt lubatav maksusoodustus, mitte iga-aastaselt mahaarvatav summa (nt maksukrediidi puhul avaldatakse pigem maksimaalselt lubatav maksukrediit, mitte tegelik summa, mis võib sõltuda maksustatavast tulust ja igal aastal varieeruda).
   
      (9)  See teave avaldatakse kuue kuu jooksul alates abi andmise kuupäevast (või maksusoodustuse kujul antava abi puhul ühe aasta jooksul alates maksudeklaratsiooni esitamise tähtajast). Ebaseadusliku abi korral nõutakse, et EFTA riigid tagaksid kõnealuse teabe avaldamise tagantjärele hiljemalt kuue kuu jooksul alates järelevalveameti otsuse kuupäevast. Teave peab olema kättesaadav vormingus, mis võimaldab andmeid otsida, väljavõtteid teha ja hõlpsasti internetis avaldada, näiteks CSV- või XML-vormingus.
   
      (10)  Teavet ei pea avaldama abi kohta, mis on antud enne 1. juulit 2016, ega maksualase riigiabi kohta, mida on taotletud või mis on antud enne 1. juulit 2016.”
   
      (11)  ELTs veel avaldamata. Kättesaadav järgmiselt veebilehelt: http://www.eftasurv.int/media/state-aid-guidelines/Part-III---State%20aid-to-promote-risk-finance-investments--(Applicable-from-1-July-2014).pdf
   
      (12)  Teavet ei pea avaldama abi kohta, mis on antud enne 1. juulit 2016, ega maksualase riigiabi kohta, mida on taotletud või mis on antud enne 1. juulit 2016.”